Държавен вестник, бр. 101, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  101
с цел повишаване на квалификацията на 
държавни служители от министерствата на 
правосъдието.
Член 6
Да се уведомяват взаимно за дейности­
те, осъществявани в рамките на настоящия 
Меморандум, включително чрез официални 
посещения на Страните.
Член 7
Страните ще си оказват сътрудничество и 
в други области на правото и правосъдието 
от взаимен интерес, които не са посочени в 
настоящия Меморандум.
Член 8
Страните се задължават да запазят повери­
телността на информацията и да не разкриват 
лични данни, станали известни във връзка с 
изпълнението на настоящия Меморандум, в 
съответствие с изискванията на действащото 
законодателство на Страните.
Член 9
Средствата, необходими за изпълнението 
на дейностите по настоящия Меморандум, се 
осигуряват съгласно практически договоре­
ности за всяка дейност при наличие на под­
ходящи бюджетни средства и в съответствие 
с действащото законодателство на Страните.
Член 10
Настоящият Меморандум се сключва за 
неопределен период от време и влиза в сила 
от датата на подписването му.
Член 11
Всеки спор относно тълкуването или 
прилагането на настоящия Меморандум 
следва да се решава чрез консултации между 
Страните.
Член 12
Разпоредбите на настоящия Меморан­
дум могат да бъдат изменяни и допълвани 
с писмено споразумение между Страните. 
Такива изменения или допълнения ще бъдат 
направени под формата на допълнителни 
протоколи, които ще влязат в сила от датата 
на подписването им от Страните.
Член 13
Всяка от Страните може да прекрати 
настоящия Меморандум чрез изпращане на 
писмено уведомление по дипломатически 
път до другата Страна. Настоящият Мемо­
рандум престава да бъде в сила три месеца 
след датата на получаване на това уведом­
ление. В този случай Страните се договарят 
за мерки, които следва да предприемат за 
надлежното приключване на всички текущи 
дейности, започнали преди прекратяването 
на настоящия Меморандум.
Член 14
Цялата кореспонденция във връзка с при­
лагането на настоящия Меморандум следва 
да се изпраща по дипломатически път или 
на следните адреси:
Министерство 
на правосъдието
на Република България
ул. Славянска № 1, 
1040 София
Министерство 
на правосъдието
на Украйна
13 Городецького, 
01001 Киев
От датата на влизане в сила на настоящия 
Меморандум Споразумението за сътрудничест­
во между Министерството на правосъдието 
на Република България и Министерството на 
правосъдието на Украйна, сключено в Киев 
на 21 май 2004 г., престава да бъде сила.
Подписан в гр. София и в гр. Киев на 
23 октомври 2024 г. в два оригинални екземпля­
ра, всеки на български, украински и английски 
език, като и трите текста имат еднаква сила. В 
случай на различия при тълкуването валиден 
е текстът на английски език.
За Министерството 
на правосъдието на 
Република България:
Мария Павлова,
министър на 
правосъдието
За Министерството
на правосъдието
на Украйна:
Олха Стефанишна,
заместник министър-
председател по
въпросите на 
европейската и
евроатлантическата 
интеграция на
Украйна – министър 
на правосъдието
7613
Наредба за изменение и допълнение на 
Наредба № 1 от 2007 г. за водене, съхраняване 
и достъп до търговския регистър и до регис­
търа на юридическите лица с нестопанска 
цел (обн., ДВ, бр. 18 от 2007 г.; попр., бр. 20 
от 2007 г.; изм. и доп., бр. 111 от 2007 г., бр. 6 
и 7 от 2009 г., бр. 101 и 102 от 2011 г., бр. 25 
и 53 от 2014 г., бр. 12 и 70 от 2016 г., бр. 77 и 
78 от 2017 г., бр. 88 от 2018 г., бр. 23 от 2020 г. 
и бр. 25 и 57 от 2024 г.)
§ 1. В чл. 19 се създава ал. 4:
„(4) Дружественият договор на дружество 
с ограничена отговорност, съответно учреди­
телният акт на еднолично дружество с огра­
ничена отговорност, могат да бъдат съставени 
по образец съгласно приложения № 4 и 5.“
§ 2. В чл. 20, т. 2, буква „а“ накрая се добавя 
в скоби „електронен документ за внесен в бан­
ка капитал, издаден от автоматична система 
на доставчик на платежна услуга, се счита 
за издаден от посочения в него доставчик на 
платежна услуга“.